b'\n_START_ARTICLE_\nAsotes pilskalns\n_START_SECTION_\nV\xc4\x93sture\n_START_PARAGRAPH_\nApdz\xc4\xabvots no 1. gadu t\xc5\xabksto\xc5\xa1a p.m.\xc4\x93. l\xc4\xabdz 13. gadsimtam m.\xc4\x93. _NEWLINE_11.gs. izveidota jauna pilskalna aizsargsist\xc4\x93ma ar gredzenveida aizsargvalni. _NEWLINE_Letga\xc4\xbcu apdz\xc4\xabvot\xc4\x81s Asotes pilsnovada administrat\xc4\xabvais un milit\xc4\x81rais centrs, kas pak\xc4\xbc\xc4\x81v\xc4\x81s Jersikas \xc4\xb7\xc4\x93ni\xc5\x86am._NEWLINE_L\xc4\xabgum\xc4\x81 par Letijas zemju sadal\xc4\xab\xc5\xa1anu starp ordeni un b\xc4\xabskapu min\xc4\x93ts novads Aszute, kuru p\xc4\x93tnieki viennoz\xc4\xabm\xc4\xabgi saista ar Asoti. _NEWLINE_1211. gad\xc4\x81 Asotes pilsnovads iek\xc4\xbcauts Livonijas b\xc4\xabskapijas sast\xc4\x81v\xc4\x81._NEWLINE_1237. gad\xc4\x81 R\xc4\xabgas b\xc4\xabskaps net\xc4\x81lu no Asotes pilskalna Daugavas labaj\xc4\x81 krast\xc4\x81 uzc\xc4\x93la Krusta pili (Kreutzburg). _NEWLINE_1511. gad\xc4\x81 arhib\xc4\xabskapa l\xc4\x93\xc5\x86u gr\xc4\x81mat\xc4\x81 piemin\xc4\x93ts Krustpils miests. _NEWLINE_1585. gad\xc4\x81 Polijas-Lietuvas kopvalsts karalis Stefans Batorijs Krustpils novadu atd\xc4\x81vina Korfu dzimtai, kuras \xc4\xabpa\xc5\xa1um\xc4\x81 tas bija l\xc4\xabdz 1920. gadam. _NEWLINE_Krievu-turku kara laik\xc4\x81 (1877-1878) Krustpil\xc4\xab tika nometin\xc4\x81ti turku karag\xc5\xabstek\xc5\x86i, no kuriem daudzi palika uz patst\xc4\x81v\xc4\xabgu dz\xc4\xabvi. Net\xc4\x81lu no Asotes pilskalna ir turku kapi.'